Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -1. …
8 ม.ค. 2562

Tactical Move
เดินเกมกลยุทธ์บ่าย
SET Index ปรับลดลง -1.18 จุด (-0.07%) ปิดภาคเช้าที่ 1,591.54 จุด ด้วยมูลค่าการซื้อขาย 19,064.50 ล้านบาท
Most Positive Impact: AOT (+1.05 จุด), IVL (+0.55 จุด), GULF (+0.21 จุด)
Most Negative Impact: BDMS (-0.84 จุด), PTT (-0.7 จุด), SCC (-0.47 จุด)
แนวโน้มตลาดบ่าย
กลุ่มที่กดดันดัชนีในวันนี้ คือ กลุ่มพลังงาน(-1.05 จุด) โรงพยาบาล(-0.63 จุด) พาณิชย์(-0.55 จุด) วัสดุก่อสร้าง(-0.34 จุด) เป็นต้น ในขณะที่กลุ่มที่มีการปรับตัวเพิ่มขึ้นโดดเด่น คือ กลุ่มขนส่ง(+1.23 จุด)
คณะเจรจาการค้าที่นำโดยคุณ Jeffrey Gerrish รองผู้แทนการค้าสหรัฐ จะเจรจากันสิ้นสุดในวันนี้ โดยประเด็นการพูดคุยครอบคลุมในหลายๆเรื่อง เช่น การละเมิดทรัพย์สินทางปัญญา, กลยุทธ์การเป็นผู้นำภาคการผลิตของจีน, การนำเข้า-ส่งออก เป็นต้น จากการปูทางเชื่อว่าจะได้เห็นความชัดเจนของข้อตกลงในการประชุม World Economic Forum ที่จะจัดขึ้นปลายเดือนนี้ ซึ่งมีความเป็นไปได้ที่ปธน.ทรัมป์เข้าร่วมประชุมด้วย
ประเด็นการถูก Government shutdown ของสหรัฐเข้าสู่วันที่ 17 ขณะที่ท่าที่ของคุณทรัมป์ยังคงมุ่งมั่นในการสร้างกำแพงชายแดนแม็กซิโกซึ่งวันพฤหัสนี้คุณทรัมป์จะเดินทางไปเยือนชายแดนสหรัฐเพื่อประกาศจุดยืน นอกจากนี้ติดตามการแถลงของทรัมป์เกี่ยวกับประเด็นการก่อสร้างกำแพงชายแดนในวันที่ 8 ม.ค. เวลา 21.00 น.(ตามเวลาสหรัฐ)
สำหรับประเด็นในประเทศการเลือกตั้งมีลุ้นว่าจะเลื่อนออกไปไม่ไกลกว่าเดิมมากนักหากตีความตามรัฐธรรมนูญมาตรา 268 โดยมองว่าหากเลื่อนออกไปไม่ไกลกว่าเดิมมากจะเป็น sentiment บวกกับตลาด แต่หากเลื่อนออกไปไกลแต่ยังอยู่ในกรอบที่รัฐธรรมนูญกำหนดตลาดจะไม่ตอบสนองในทางลบเนื่องจากได้รับรู้ไปแล้ว
สำหรับระยะสั้นนี้ประเด็นลบจากทั้งในและต่างประเทศคลี่คลายลงไปมาก SET Index มีโอกาสฟื้นตัวสู่ระดับ 1,620 จุด
ประเด็นน่าติดตามในสัปดาห์นี้ วันนี้ฝั่งสหรัฐจะมีการรายงานตัวเลขดุลการค้า ประจำเดือน พ.ย. โดยตลาดคาดการณ์ขาดดุลอยู่ที่ 5.4 หมื่นล้านดอลลาร์ วันพุธติดตามอัตราการว่างงานเดือน พ.ย. ของฝั่งยูโรโซนโดยตลาดคาดการณ์อยู่ที่ 8.1% ส่วนฝั่งสหรัฐจะมีการรายงานสินค้าคงคลังน้ำมันดิบประจำสัปดาห์
หุ้นแนะนำ ADVANC STEC SPRC